**Resolució de XX de maig de 2023, de la directora general de Personal Docent de la Conselleria d'Educació, Cultura i Esport, per la qual es convoca la realització de les proves d'aptitud per a la incorporació definitiva a les borses de treball en les especialitats de professors d'Arts Plàstiques i Disseny, de catedràtics i de professors de Música i Arts Escèniques de les especialitats vinculades als ensenyaments d'Art Dramàtic, al personal que ha accedit a les borses de treball d'aquestes especialitats a través del procediment d'adjudicació de llocs docents de difícil cobertura.**

La necessitat d'una prova pràctica que permeta demostrar la idoneïtat professional de les persones per a accedir a la docència a través de les borses extraordinàries queda recollida en la disposició addicional cinquena de la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat (DOGV núm. 6408 de 30.11.2010).

El procediment d'adjudicació de llocs docents de difícil cobertura es va regular per la Resolució de 23 de gener 2018, de la Direcció General de Centres i Personal Docent, per la qual es regulen els procediments d'adjudicació contínua de llocs de treball i de provisió de llocs de difícil cobertura en règim d'interinitat (DOGV núm. 8221 de 26.01.2018).

En la base 3.6 de la Resolució de 31 de juliol de 2020, de la Direcció General de Personal Docent, per la qual es modifica la Resolució de 23 de gener de 2018, de la Direcció General de Centres i Personal Docent, per la qual es regulen els procediments d'adjudicació contínua de llocs de treball i de provisió de llocs de difícil cobertura en règim d'interinitat, es disposa que, en aquelles especialitats que així es determine, la incorporació a la corresponent borsa de manera definitiva estarà condicionada a la superació de les proves que la Direcció General de Personal Docent puga convocar conforme a l'especificat en la disposició addicional 5a de la citada Resolució de 26 de novembre de 2010.

És responsabilitat d'aquesta Administració garantir a la ciutadania que les persones que accedeixen a un lloc de treball docent de l'àmbit de gestió de la Conselleria d'Educació, Cultura i Esport reunisquen els requisits d'aptitud i formació necessaris per a atendre la docència de cada especialitat i nivell educatiu, d'acord amb la normativa vigent.

Per tot l'exposat, i considerant necessària la realització de les proves d'aptitud corresponents per a la seua incorporació definitiva a les borses de treball de professors d'Arts Plàstiques i Disseny, de catedràtics i de professors de Música i Arts Escèniques de les especialitats vinculades als ensenyaments d'Art Dramàtic, aquesta direcció general, fent ús de les funcions que li atribueix el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport resol:

**Primer. Convocatòria**

Es convoca a les proves d'aptitud exigides per a finalitzar el procediment d'incorporació definitiva a les borses de les especialitats de professors d'Arts Plàstiques i Disseny, de catedràtics i de professors de Música i Arts Escèniques de les especialitats vinculades als ensenyaments d'Art Dramàtic, a les persones que han accedit a aquestes especialitats mitjançant el procediment d'adjudicació de difícil cobertura regulat per la Resolució de 23 de gener 2018, de la Direcció General de Centres i Personal Docent, en els cursos 2019/2020, 2020/2021, 2021/2022 i 2022/2023.

En l'annex I es relacionen les persones que han de realitzar cada prova amb indicació de les especialitats en les quals estan convocades.

**Segon. Prova d'aptitud**

1. El personal relacionat en l'annex I haurà de demostrar mitjançant la realització d'una prova d'aptitud, la seua idoneïtat per a la docència en l'especialitat corresponent, a fi de finalitzar el procediment d'incorporació definitiva a les borses de l'especialitat o especialitats a les quals ha accedit per procediment de provisió de difícil cobertura.
2. El contingut, l'estructura i els criteris d'avaluació de les proves s'ajustaran al que determine la comissió de valoració.
3. Les proves es qualificaran com a APTE/A o NO APTE/A. Per a la incorporació definitiva a la borsa de treball serà necessari obtindre la qualificació d'APTE/A en la corresponent prova d'aptitud. Les persones que no es presenten, o que no superen totes les parts de la prova, obtindran una qualificació de NO APTE/A.
4. Queden exemptes de la realització de la prova d'aptitud aquelles persones que hagen sigut valorades favorablement mitjançant un informe positiu emés per la direcció del centre on haja prestat serveis de major duració. En l'informe es valorarà l'acompliment de la docència de l'especialitat corresponent, realitzada durant un període de serveis d'un mínim d'un mes de duració. El personal que haja exercit serveis d'una duració inferior a un mes haurà de realitzar la corresponent prova d'aptitud.

**Quart. Comissió de valoració**

1. Les proves d'aptitud seran supervisades i valorades per les persones membres de les comissions de valoració, compostes per:

* Presidència: designada per l’ISEACV.
* Vocal 1 designat per l’ISEACV.
* Vocal 2 designat per l’ISEACV.
* Vocal 3 designat per la Inspecció General Educativa.
* Vocal 4, que exercirà la secretaria, designat pel Servei de Gestió de Borses de Personal Docent.

El personal integrant de les comissions de valoració podrà requerir, en les seues actuacions, de persones expertes en la matèria corresponent, que podran assessorar sobre els aspectes tècnics que siguen requerits.

2. Les funcions de las comissiones de valoració són les següents:

* Recaptar els informes de les direccions dels centres descrits en el punt 2.4.
* Elaborar les proves d'aptitud i els criteris d'avaluació.
* Avaluar les proves d'aptitud realitzades per les persones aspirants, amb la qualificació d'APTE/A o NO APTE/A.

**Cinqué. Procediment**

1. La Comissió de valoració recaptarà d'ofici els informes de les direccions dels centres on han prestat major temps de serveis en l'especialitat, d'aquelles persones relacionades en l'annex I que hagen prestat serveis durant almenys un mes.

2. La Comissió de valoració elaborarà les proves d'aptitud i publicarà els continguts, l'estructura i els criteris d'avaluació i qualsevol altra indicació necessària per al correcte desenvolupament del procediment.

3. La Comissió de valoració convocarà al personal de l'annex I que no dispose de l'informe positiu previst en l'apartat 1, per a la realització de les proves d'aptitud i publicarà en la pàgina web de la Conselleria d'Educació, Cultura i Esport, la relació de persones convocades, les dates, les seus i les hores de realització de les proves.

3. Una vegada realitzades les proves d'aptitud, les comissions de valoració elevaran la llista del personal que ha estat exempt de la realització de la prova per disposar d’informe positiu, i la llista de les persones que han realitzat la prova amb indicació de la qualificació d'APTE/A o NO APTE/A, a la Direcció General de Personal Docent, per a la seua publicació en la pàgina web de la Conselleria d'Educació, Cultura i Esport.

4. El personal qualificat com a APTE/A en l'especialitat corresponent quedarà incorporat de manera definitiva a la llista d'aspirants a la provisió de llocs en règim d'interinitat de la respectiva borsa de treball.

5. El personal qualificat com NO APTE/A en l'especialitat corresponent serà exclòs de manera definitiva de la respectiva borsa de treball.

**Sisé. Recursos**

La present resolució és definitiva en via administrativa, i contra aquesta podrà interposar-se recurs potestatiu de reposició davant la Direcció General de Personal Docent en el termini d'un mes, a comptar des de l'endemà de la seua publicació, d'acord amb el que es disposa en els articles 112, 114, 115, 123, i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o directament recurs contenciós administratiu davant el jutjat contenciós competent, en el termini de dos mesos a comptar des de l'endemà de la data de la seua publicació, conforme al que s'estableix en els articles 8, 14 i 46 de la Llei 29/1988, de 13 de juliol, Reguladora de la jurisdicció contenciosa administrativa.

**LA DIRECTORA GENERAL DE PERSONAL DOCENT**

**ANNEX I. PERSONAL AFECTAT AMB INDICACIÓ DE L'ESPECIALITAT.**

PERSONA XXXXX - especialitat XXXX